

## Bilješke uz financijske izvještaje

Javne ustanove Nacionalni park Brijuni

# za razdoblje od 01. siječnja – 31. prosinca 2020. godine

Brijuni, siječanj 2021.

**U V O D**

Javna ustanova Nacionalni park Brijuni osnovana je s ciljem zaštite, promicanja, održavanja i prezentiranja osobito zaštićenog područja Brijuni, koja uz djelatnost zaštite prirodne i kulturne baštine obavlja i ugostiteljsko-turističku djelatnost i koja je sa svom svojom pokretnom i nepokretnom imovinom u vlasništvu Republike Hrvatske.

Osnovna djelatnost Ustanove je :

1. djelatnost zaštite, održavanja i promicanja (prezentacija) kulturne i prirodne baštine na području Nacionalnog parka Brijuni, a koja se obavlja i organizira sukladno propisima o zaštiti prirode, o zaštiti spomenika kulture i propisima o muzejskoj djelatnosti,
2. ugostiteljsko-turistička djelatnost, čiji je krajnji cilj također u funkciji zaštite kulturne i prirodne baštine Nacionalnog parka

Primarna neprofitna djelatnost Ustanove je zaštitna djelatnost s opredjeljenjem da se pri obavljanju ugostiteljsko-turističke djelatnosti mora poštivati granica opterećenja kapaciteta da se ne bi ugrozile neprocjenjive prirodne, kulturne i povijesne vrijednosti, sve aktivnosti Ustanove u razdoblju od siječnja do prosinca 20120. godine bile su usmjerene ka realizaciji primarnih zadataka zaštite i očuvanja prirodnih, kulturnih i povijesnih dobara sve u skladu s Planom upravljanja i Godišnjim programom zaštite, održavanja i promicanja Nacionalnog parka Brijuni.

Temeljni oblici ustrojstva i načina rada Ustanove su službe u kojima se obavljaju funkcije procesa rada i poslovanja Ustanove, te ostvaruje zaštita, održavanje i promicanje prirodne i kulturne baštine Nacionalnog parka kao i ugostiteljsko turistička djelatnost i to:

* **Ured ravnatelja**
* **Služba stručnih poslova zaštite, održavanja, očuvanja i korištenja Nacionalnog parka**
* Pododsjek za zaštitu biljnih vrsta
* Pododsjek za zaštitu životinjskih vrsta
* Pododsjek za zaštitu kulturnih dobara
* **Služba za nadzor i zaštitu**
* **Služba za ugostiteljsko turističku djelatnost**
* Pododsjek hotelskog smještaja
* Pododsjek ugostiteljstva
* Pododsjek za šport i rekreaciju
* **Služba za izletnički turizam**
* **Služba za promidžbu i prodaju**
* **Služba za financijsko računovodstvene poslove**
* Pododsjek za financijsko računovodstvene poslove
* Pododsjek nabave i skladišta
* **Služba održavanja i prijevoza**
* Pododsjek za održavanje objekata i opreme
* Pododsjek za interni prijevoz
* Pododsjek za informatiku i telekomunikacije
* **Služba pravnih, kadrovskih i općih poslova**
* **Služba za pripremu i provedbu projekata**

Pregled ostvarenih rezultata poslovanja Javne ustanove Nacionalni park Brijuni za razdoblje od siječnja do prosinca 2020. godine iskazan je u nastavku Bilješki uz financijske izvještaje.

**BILJEŠKE UZ FINANCIJSKE IZVJEŠTAJE**

**JAVNE USTANOVE NACIONALNI PARK BRIJUNI**

**ZA RAZDOBLJE SIJEČANJ - PROSINAC 2020. GODINE**

**Bilješka br. 1.: Osnova sastavljanja bilješki**

Financijski izvještaji Ustanove za razdoblje od siječnja do prosinca 2020. godinu sačinjeni su sukladno odredbama Pravilnika o proračunskom računovodstvu i Računskom planu te Pravilnika o financijskom izvještavanju u proračunskom računovodstvu.

**Bilješka br. 2.: Bilješke uz Izvještaj o prihodima i rashodima u 2020. godini**

**Bilješka br. 2.1. - Prihodi poslovanja**

U financijskim izvještajima Javne ustanove Nacionalni park Brijuni prihodi poslovanja su, sukladno članku 20. Pravilnika o proračunskom računovodstvu i Računskom planu, priznati temeljem modificiranog načela nastanka događaja u onom izvještajnom razdoblju u kojem su postali raspoloživi i mjerljivi.

Javna ustanova “Nacionalni park Brijuni” u razdoblju siječanj-prosinac 2020. godine ostvarila je ukupni prihod u iznosu od 45.105.331 kn što je za 26,37% manje u odnosu na planirane prihode u 2020. godini, te je za 29,98% manje od ostvarenih ukupnih prihoda u 2019. godini.

U razdoblju od siječnja do prosinca 2020. godine Ustanova je ostvarila 45.001.799 kn prihoda od poslovanja što je za 25,83% manje u odnosu na planirana i 30,10% manje u odnosu na ostvarene u 2019. godini. Ostvarena je slijedeća struktura prihoda poslovanja:

|  |  |  |  |  |
| --- | --- | --- | --- | --- |
| **AOP** | **Naziv stavke** | **Iznos** | **Iznos** | **Index** |
|  |  | **2019. g.** | **2020. g.** |  |
| 1. | 2. | 3. | 4. | 5. |
|  |  |  |  |  |
| 045 | Pomoći od subjekta unutar općeg proračuna | 3.664.630 | 8.846.511 | 241,40 |
| 074 | Prihodi od imovine | 10.444 | 8.545 | 81,82 |
| 105 | Prihodi po posebnim propisima | 20.596.137 | 8.830.217 | 42,87 |
| 123 | Prihodi od prodaje proizvoda i usluga i donacija | 38.033.143 | 24.310.580 | 63,92 |
| 130 | Prihodi iz proračuna | 2.000.000 | 2.700.000 | 135,00 |
| 136 | Kazne, upravne mjere i ostali prihodi | 73.990 | 305.946 | 413,50 |
|  |  |  |  |  |
| 001 | **Ukupno** | **64.378.344** | **45.001.799** | **69,90** |

#### AOP 045

#### Pomoći iz inozemstva i od subjekata unutar općeg proračuna

Prihodi iskazani na AOP-u 045 u iznosu od 8.846.511 kn odnose se na:

* sredstva primljena vezano za provedbu projekta Interreg program Mediteran 2014. – 2020 g. u iznosu od 369.874 kn za tekuće pomoći i 4.192 kn za kapitalne pomoći
* sredstva primljena vezano za provedbu projekta Konkurentnost i kohezija 2014 – 2020 mjera 6c2 – „Povećanje atraktivnosti, edukativnog kapaciteta i održivog upravljanja odredištima kulturne baštine pod nazivom „Novo ruho Brijuna“ u iznosu od 455.197 kn za tekuće pomoći i 3.435.620 kn za kapitalne pomoći
* sredstva primljena od strane Fonda za zaštitu i energetsku učinkovitost koja se odnose na refundaciju 15% ukupno prihvatljivih troškova nastalih temeljem provedbe projekta Konkurentnost i kohezija 2014 – 2020. i to 63.296 kn za nadoknadu tekućih troškova i 1.107.343 kn za nadoknadu kapitalnih troškova
* sredstva primljena od HZMO-a, HZZ-a I HZZO-a odnose se na potpore za očuvanje radnih mjesta u djelatnostima pogođenim virusom Covid 19 u iznosu od 769.799 kn
* Tekuće pomoći odnosno prijenosi između korisnika proračunskih korisnika iskazane su u iznosu od ukupno 2.641.190 kn, a koje se odnose na slijedeća sredstva:
* Sredstva primljena od Ministarstva kulture temeljnem ugovora za obnovu Torpedo baterije na Malom Brijunu u iznosu od 98.900,00 kn
* Sredstva primljena od nadležnog Ministarstva zaštite okoliša i energetike u ukupnom iznosu od 1.647.981 kn temeljem Odluke o dodjeli sredstava za podmirivanje rashoda za financiranje prioritetnih aktivnosti javnih ustanova nacionalnih parkova i parkova prirode iz Zajedničkih sredstava parkova prirode za molo Mali Brijun.
* Sredstva u iznosu od 359.682 kn koja se odnose na uplatu dijela sredstava Agencije za plaćanja u poljoprivredi, ribarstvu i ruralnom razvoju prema dostavljenom Zahtjevu za potporu u poljoprivrednoj proizvodnji za 2020. godinu
* Sredstva u iznosu od 534.628 kn koja se odnose na mjeru 6.2. ulaganja u razvoj šumskih područja Vidikovci primljenih od Ministarstva poljoprivrede

**AOP 074**

**Prihodi od imovine**

Prihodi od imovine iskazani u ukupnom iznosu od 8.545 kn odnose se na sljedeće stavke prihoda:

* Kamate na oročena sredstva i depozite po viđenju u iznosu od 2.219 kn
* Prihode od pozitivnih tečajnih razlika u iznosu od 6.627 kn

Iskazani prihodi od imovine smanjeni su u odnosu na ostvarene 2019. godine za 18,18% što je najvećim dijelom rezultat smanjenja prihoda od kamata na oročena novčana sredstva koji su manji zbog velikog smanjenja kamatnih stopa, te smanjenja prihoda od obračunatih pozitvnih tečajnih razlika po izvršenim uplatama kupaca za 30,04%.

**AOP 105**

**Prihodi po posebnim propisima**

Prihodi po posebnim propisima ostvareni su u ukupnom iznosu od 8.830.217 kn odnose se na sljedeće stavke:

* refundacije od osiguravajućeg društva u iznosu od 134.649 kn
* refundacije za lučku pristojbu u iznosu od 231.451 kn
* prihode od obavljanja izletničke djelatnosti ostvarene u ukupnom iznosu od 8.464.117 kn i kao takvi manji su za 57,28% u odnosu na ostvarenje prethodne godine iz razloga pojave pandemije izazvane virusom Covid 19 zbog koje su tijekom 2020. godine donesene mjere zatvaranja područja nacionalnih parkova za posjećivanje kao i definiranje uvjeta obavljanja posjetiteljske djelatnosti (ograničeni broj posjetielja).

**AOP 123**

**Prihodi od prodaje proizvoda i robe te pruženih usluga i prihodi od donacija**

Prihodi od prodaje proizvoda i roba te pruženih usluga I prihodi od donacija ostvareni su u ukupnom iznosu od 24.310.580 kn i odnose se na sljedeće stavke prihoda:

* Prihodi od prodaje roba i suvenira u suvenirnicama Ustanove u ukupnom iznosu od 11.104 kn, što je u raznini ostvarenih u 2019. godini. Isti ostaju nepromijenjeni u odnosu na prethodnu godinu budući da su suvenirnice Ustanove dane u najam te se iskazani prihod odnosi na prodaju preostalih zaliha robe.
* Prihodi od prodaje trgovačke robe (sladoledi, cigarete i sl.) na šankovima Ustanove u iznosu od 262.255 kn što je za 28% manje od prethodne godine iz razloga što je smanjena potražnja za navedenom trgovačkom robom
* Prihodi od pruženih hotelijerskih usluga u iznosu od 24.007.221 kn, od kojih se 10.118.851 kn odnosi na prihode od smještaja, 5.924.327 kn na prihode od ugostiteljskih usluga, prihode od sporta u iznosu od 3.830.241 kn, prihode od veza broda 2.007.769 kn, te ostalih Prihoda u iznosu od 2.156033 kn. Prihodi od pruženih hotelijerskih usluga manji su u odnosu na ostvarene u 2019 godini za 36,08 % iz već navedenih razloga pojave pandemije izazvane virusom Covid 19.
* Prihodi od pruženih ostalih usluga kao što su usluge od iznajmljivanja prostora za postavljene bankomate, usluge od pruženih koncesija za oplovaljvanje odnosno turističko posječivanje plovilima, prihodi od naplaćenih naknada za ronilačke zarone, prihodi od pruženih usluga prijevoza i prihodi od ostalih usluga ostvareni su u ukupnom iznosu od 564.516 kn koji su manji u odnosu na ostvarene u 2019. godini za 15%. Do smanjenja navedenih prihoda došlo je iz razloga što je Ustanova odobrila smanjenje naknade za koncesijska odobrenja za oplovljavanje, odnosno turističko posječivanje plovilima.
* Prihodi od pruženih usluga MORH-u i Državnim nekretninama u iznosu od 725.626 kn što je ostvarenje na razini prethodne godine
* Prihodi ostvareni od tekućih i kapitalnih donacija u ukupnom iznosu od 30.000 kn, odnose se na:
* Sredstva primljena za uređenje platoa u Safari parku u iznosu od 10.000 kn
* Primljenu donaciju trgovačkog društava u iznosu od 20.0000 kn temeljem sklopljenog ugovora o donaciji za motorno vozilo.

**AOP 130**

**Prihodi iz nadležnog proračuna**

Prihodi iz nadležnog proračuna odnose se na primljena sredstva od nadležnog Ministarstva gospodarstva i održivog razvoja u ukupnom iznosu od 2.700.000 kn za pokriće tekućih materijalnih troškova. U prethodnoj godine Ustanova je ostvarila prihode po navedenoj osnovi u iznosu od 2.000.000 kn.

**AOP 136**

**Ostali prihodi**

Ostali prihodi ostvareni su u ukupnom iznosu od 305.946 kn koja se odnose na naplatu mandatnih kazni u iznosu od 17.500, naplatu Prihoda po sporu Navalis u iznosu od 118.305 kn, prihod od sponzorstva za školu Mali čuvari Brijuna u iznosu od 15.000,00 kn, otpisa po elaboratu u iznosu od 18.194 kn te ostalih nespomenutih prihoda u iznosu od 136.944 kn.

**Bilješka br. 2.2. - Rashodi poslovanja**

Za razliku od prihoda poslovanja, a sukladno odredbama Pravilnika o proračunskom računovodstvu i Računskom planu, rashodi poslovanja priznati su temeljem nastanka poslovnog događaja i neovisno o plaćanju.

Ustanova je u razdoblju od siječanja do prosinca 2020. godini ostvarila ukupne rashode u iznosu od 58.883.325 kn koje čine rashodi poslovanja u iznosu od 48.279.774 kn te rashodi za nabavu nefinancijske imovine u iznosu od 10.603.551 kn. Ostvareni ukupni rashodi veći su u odnosu na ostvarenje 2019. godine za 2,09% odnosno za 1.206.101 kn, dok su za 15,08% manji u odnosu na plan 2020. godine. Do povećanja ukupnih rashoda u odnosu na ostvarenje 2019. godine došlo je iz razloga provedbe projekta Brijunsko novo ruho. Rashodi poslovanja manji su u odnosu na ostvarenje 2019. godine za 10,23% I 3,19% u odnosu na plan. Rashodi za nabavu nefinancijske imovine veći su u odnosu na ostvarene 2019. godine za 172,21% dok su za 45,54 manji od plana. Razlog povećanja rashoda za nefinanciju imovinu je ulaganje u gradnju broda i ulaganja u građevinske objekte.

Ostvareni rashodi poslovanja slijedeće su strukture:

|  |  |  |  |  |
| --- | --- | --- | --- | --- |
| **AOP** | **Naziv stavke** | **Iznos 2019.g** | **Iznos 2020.g** | **Index** |
|  |  |  |
| 1. | 2. | 4. | 4. | 5. |
|  |  |  |  |  |
| 149 | Rashodi za zaposlene | 25.724.161 | 24.847.037 | 96,59 |
| 160 | Materijalni rashodi | 27.353.843 | 23.084.446 | 84,39 |
| 193 | Financijski rashodi | 108.862 | 91.220 | 83,79 |
| 221 | Pomoći dane u inozemstvo i unutar općeg proračuna | 595.014 | 257.071 | 43,20 |
| 246 | Naknade građanima i kućanstvima | 0 | 0 |  |
| 257 | Ostali rashodi | 0 | 0 |  |
| 148 | **Ukupno** | **53.781.880** | **48.279.774** | **89,77** |

**AOP 149**

**Rashodi za zaposlene**

Rashodi za zaposlene ostvareni su u ukupnom iznosu od 24.847.037 kn i odnose se na:

* Isplaćene plaće za redovan rad u iznosu od 19.799.305 kn
* Isplaćene plaće za prekovremeni rad u iznosu od 308.581 kn
* Ostale rashode za zaposlene u iznosu od 1.456.454 kn
* Ukupno isplaćene doprinose u iznosu od 3.282.697 kn

Ukupno ostvareni rashodi za zaposlene manji su za 3,41% u odnosu na isto razdoblje prethodne godine.

**AOP 160**

**Materijalni rashodi**

U strukturi ostvarenih materijalnih rashoda od 23.084.446 kn evidentirane su slijedeće skupine troškova:

* Naknade troškova zaposlenima u iznosu od 1.076.650 kn koje su manje za 14,36% u odnosu na ostvarenje prošle godine i 3,22%, manje u odnosu na plan. Najveće postotno smanjenje unutar skupine odnosi se na troškove službenih putovanja zaposlenika koji su smanjeni za 45,81% i naknade za prijevoz koja je smanjena za 6,02%.
* Rashodi za materijal i energiju ostvareni su u iznosu od 7.769.743 kn I manji su za 3.030.028 kn, odnosno za 28,06% u odnosu na 2019. godinu.

Smanjenje veće od 10% ostvareno je u troškovima nabavke materijala i sirovina za 1.227.477 kn, odnosno 27,67% radi ostvarenja manjeg broja noćenja, a samim time i prihoda od prodaje ugostiteljskih usluga (hrane i pića). Smanjeni su i troškovi uredskog i ostalog materijala za 24,05%, odnosno 240.714 kn u odnosu na prethodnu godinu. Troškovi energije ostvareni su u iznosu od 2.468.105 kn i manji su u odnosu na prošlu godinu za 944.375 kn, odnosno 27,67%. Troškovi materijala i dijelovi za tekuće i investicijsko održavanje ostvareni su u iznosu od 1.518.670 kn i manji su za 224.352 kn, odnosno 12,87% u odnosu na prošlu godinu. Troškovi nabave sitnog inventara i auto guma ostvareni su u iznosu od 202.474 kn i manji su za 145.189 kn, odnosno 41,76% u odnosu na prethodnu godinu. Troškovi nabave radne i zaštitne odjeće ostvareni su u iznosu od 133.904 kn I manji su u odnosu na prošlogodišnje za 247.920 kn, odnosno 64,93%.

* Rashodi za usluge u iznosu od 11.958.664 kn manji su za 1.145.731 kn, odnosno za 8,74% u odnosu na 2019. godinu.

Najznačajnije stavke rashoda za usluge odnose se na:

- usluge tekućeg i investicijskog održavanja koje su ostvarene u iznosu od 6.371.146 kn i veće su za 0,82%, odnosno za 297.860 kn u odnosu na prethodnu godinu. Najveći iznos odnosi se na održavanje građevinskih objekata koje iznosi ukupno 4.322.479 kn, usluge tekućeg I investicionog održavanja postrojenja I opreme u iznosu od 743.160 kn te na održavanje prijevoznih sredstava koje iznosi 1.065.238 kn. Održavanje građevinskih objekata odnose se na ulaganja u sanaciju dotrajalog mola na Malom Brijunu za što su sredstva osigurana temeljem Odluke o dodjeli sredstava za podmirivanje rashoda za financiranje prioritetnih aktivnosti javnih ustanova nacionalnih parkova i parkova prirode iz Zajedničkih sredstava parkova prirode u visini od 1.724.502 kn, zatim ulaganje održavanja Torpedo baterije na Malom Brijunu koje je iznosilo ukupno 98.900 kn, a koje se najvećim dijelom financiralo sredstvima Ministarstva kulture, zatim obnova dijela hotelskih soba u Hotelu Neptun u iznosu od 1.314.969 kn, započeto uređenje vile Dubravka u iznosu od 332.229 kn, te druga manje značajna ulaganja u građevinske objekte.

Pojedinačno najveći troškovi vezano za održavanje prijevoznih sredstava odnose se na remonte i to: remont m/t Supin u iznosu od 301.333 kn, remont m/b Brijunka 106.981 kn, m/b Veli Brijun u iznosu od 157.078,14 kn, plovila nadzora u iznosu od 100.813 te servis vlakova u iznosu od 41.674 kn.

- rashodi za komunalne usluge ostvareni su u iznosu od 1.843.961 kn i kao takvi porasli su za 8,54 % odnosno za 145.020 kn u odnosu na prethodnu godinu, a odnosi se na povećane rashode za komunalni odvoz smeća s otoka radi novih uvjeta zbrinjavanja otpada.

- rashodi za zdravstvene usluge ostvarene su u iznosu od 89.512 kn i veće su za 13,52%, odnosno 10.66 kn u odnosu na prethodnu godinu.

- rashodi za računalne usluge ostvarene su u iznosu od 845.557 kn i veće su za 33,39%, odnosno za 245.596 kn radi povećanih rashoda na dogradnji softwera koje Ustanova koristi za elektronsku prodaju I naplatu ulaznica te zbog uvođenja novih modula.

* Naknade troškova osobama izvan radnog odnosa manje su u odnosu na prethodnu godinu i iznose 10.727 kn, i odnose se uglavnom na isplatu naknada vezano za nastale troškove službenih putovanja vanjskih suradnika u sklopu provedbe projekata.
* Ostali nespomenuti rashodi poslovanja ostvareni su u iznosu od 2.268.661 kn i veći su za 5,29%, odnosno za 114.994 kn u odnosu na prošlu godinu. Povećanje ostalih nespomenutih rashoda odnosi se na troškove višegodišnjeg sudskog postupka s tvrtkom Navalis kojeg je Ustanova izgubila dok su rashodi reprezentacije, premija osiguranja, članarine i pristojbe te naknade ostvarene u manjim iznosima od prethodne godine.

**AOP 193**

**Financijski rashodi**

Financijski rashodi Ustanove evidentirani su u ukupnom iznosu od 91.220 kn i manji su za 17.642 kn, odnosno 16,21% u odnosu na prethodnu godinu, prije svega, zbog smanjenja rashoda za bankarske usluge i usluge platnog prometa kao i troškova za plaćene zatezne kamate.

**AOP 221**

**Pomoći dane u inozemstvo i unutar općeg proračuna**

Pomoći dane u inozemstvo I unutar općeg proračuna ostvarene su u iznosu od 257.071 kn i odnose se na 3% ostvarenih prihoda od obavljanja posjetiteljske djelatnosti koji su temeljem Pravilnika o mjerilima i načinu korištenja donacija i vlastitih prihoda nacionalnih parkova i parkova prirode (NN 65/2017) tijekom godine uplaćeni u državni proračun na izdvojeni izvor sredstava pod nazivom Zajednička sredstva parkova Hrvatske. Iznos uplaćenih sredstava manji je u odnosu na prethodnu godinu iz razloga smanjena Prihoda od izleta u odnosu na prethodnu godinu

.

**AOP 282 - AOP 285**

**Višak / manjak prihoda poslovanja – preneseni**

U okviru AOP-a 282, u koloni iz prethodne godine, iskazan je višak prihoda poslovanja u iznosu od 10.596.464 kn. Nakon obvezne korekcije poslovnog rezultata provedene temeljem članka 82. Pravilnika o proračunskom računovodstvu u 2019. godini u iznosu od 247.298 kn te prenesenog manjka iz prethodnih godina u iznosu od 332.024 kn ostvareni rezultat od poslovanja bio je u konačnici negativan u iznosu od 10.017.142 kn i kao takav iskazan u okviru AOP-u 239 bilance Ustanove u koloni prethodne godine te kao takav iskazan u okviru AOP-a 284 obrasca PR-RAS-a tekuće godine

**Bilješka br. 2.3. – Prihodi i rashodi od nefinancijske imovine**

U financijskim izvještajima za razdoblje od siječnja do prosinca 2020. godine rashodi za nabavku nefinancijske imovine Ustanove evidentirani su u skladu sa odredbama Pravilnika o proračunskom računovodstvu i Računskom planu i u cjelosti priznati u trenutku nabavke.

**AOP 289**

**Prihodi od prodaje nefinancijske imovine**

Prihodi od prodaje nefinancijske imovine u razdoblju od siječnja do prosinca 2020. godine ostvareni su u ukupnom iznosu od 103.532 kn i u cjelosti se odnose na prodaju osnovnog stada. Isti su veći za 172% odnosno 65.469 kn u odnosu na prethodnu godinu.

**AOP 341**

**Rashodi za nabavu nefinancijske imovine**

Rashodi za nabavu nefinancijske imovine iskazani su u ukupnom iznosu od 10.605.551 kn i znatno su veći u odnosu na prethodnu godinu kada su iznosili 3.895.344 kn. Rashodi za nabavu nefinancijske imovine odnose se na sljedeće stavke rashoda:

* Rashodi za nabavku i izgradnju poslovnih objekata koji iznose 247.5600 kn.
* Rashodi za nabavku postrojenja i opreme u iznosu od 2.267.376 kn manji su u odnosu na prethodnu godinu za 23,16%. Od ukupno iskazanih rashoda najviše se ulagalo u zamjenu dotrajale kompjuterske opremu u iznosu od 314.837 kn, nabavu uredskog materijala u iznosu od 64.947 kn, nabavu opreme za grijanje i hlađenje u iznosu od 79.516 kn, nabavu kamera za video nadzor 68.378 kn, te nabavu opreme za održavanje nacionalnog parka kao i opreme potrebne za obavljanje hotelijerskih usluga od čega se pojedinačno najveći iznosi odnose na nabavu ugostiteljske opreme u iznosu od 197.164 kn, hotelskog namještaja u iznosu 127.574 kn te opremu za instalaciju i rasvijetu projekcijske opreme za ljetno kino te ostalu opremu u okviru projekta Novo ruho Brijuna u iznosu od 954.435 kn.
* Rashodi za nabavku prijevoznih sredstava u iznosu od 4.761.713 kn koji su kao takvi znatno veći u odnosu na prethodnu godinu kada su isti iznosili 555.241 kn. Povećanje rashoda za nabavku prijevoznih sredstava odnosi se na rashode za gradnju broda u iznosu od 4.356.450 kn čija se nabava u visini 85% prihvatljivih troškova sufinancira iz primljenog predujma od Europske unije temeljem provedbe projekta Novo ruho Brijuna iz programa Konkurentnost i kohezija 2014 – 2020. Prijevozna sredstva u cestovnom prometu nabavljena su u iznosu od 405.263 kn i odnose se na novo nabavljene bicikle, elektro romobile i osobno vozilo.
* Rashodi za nabavku osnovnog stada u iznosu od 26.400 kn odnose na nabavu jelena, goveda i ovce u svrhu obnove životinjskog fonda nacionalnog parka.
* Ulaganja u nematerijalnu imovinu u ukupnom iznosu od 174.000 kn od čega se iznos od 96.000 kn odnosi na ulaganja u računalne programe, dok se preostali iznos od 78.000 kn odnosi se na nabavku umjetničke literature i znanstvenih dijela, a čija je nabava također sufinancirana u sklopu projekta Novog ruha Brijuna
* Rashodi za dodatna ulaganja na nefinancijskoj imovini odnosno na građevinskim objektima u iznosu od 3.113.798 kn

**AOP 401 i AOP 636 u koloni prethodne godine**

**Manjak prihoda od nefinancijske imovine – preneseni**

U okviru AOP-a 401 iskazan je iznos od 42.376.503 kn, a koji se odnosi na:

* Preneseni manjak od nefinancijske imovine iz prethodne godine u iznosu od 39.282.717,11 kn.

Iznos od 39.282.717,11 kn razlikuje se u odnosu na iznos od 29.265.574,94 kn koji je iskazan na poziciji AOP-a 636 u koloni prethodne godine. Naime, iznos od 29.265.574,94 kn odnosi se na preneseni manjak od prethodne godine ali iz cjelokupnog poslovanja od čega je iznos od 39.282.717,11 kn knjižen kao negativan rezultat nefinancijske imovine, a iznos od 10.017.142,17 kn kao pozitivan rezultat od poslovanja što zajedno iznosi navedenih 29.265.574,94 kn

* obračunatu godišnju amortizaciju knjiženu direktno na kontu 92222 u iznosu od 3.074.448,78 kn i neotpisanu sadašnju vrijednost rashodovanih sredstava materijalne imovine knjiženu temeljem Elaborata o godišnjem popisu imovine iz 2019. godine u iznosu od 19.337,50 kn što sveukupno iznosi 3.093.786,28 kn

Navedeni iznosi obračunate amortizacije odnose se samo na amortizaciju one dugotrajne imovine Ustanove čija nabavna vrijednost prilikom nabavke nije teretila rashode poslovanja.

Naime, budući da je Ustanova, kako je to već ranije i istaknuto, do 31.12.2012. godine vodila knjigovodstvo sukladno Uredbi o računovodstvu neprofitnih organizacija nabavna vrijednost dugotrajne materijalne imovine nije teretila rashode Ustanove u trenutku nabavke već kroz obračun amortizacije koji je vršen tijekom korisnog vijeka trajanja imovine.

Međutim, prelaskom na proračunsko računovodstvo pojavio se problem knjiženja neotpisanog dijela dugotrajne materijalne imovine budući da sukladno Pravilniku o proračunskom računovodstvu amortizacija ne tereti rashode Ustanove već umanjuje izvore financiranja.

Kako bismo obračun amortizacije mogli knjižiti sukladno Pravilniku o proračunskom računovodstvu, za iznos preostale neotpisane vrijednosti one dugotrajne imovine za čiju nabavu nisu terečeni rashodi Ustanove na dan 01.01.2013. povećani su izvori financiranja uz istovremeno odobrenje konta 1911 – Rashodi budućih razdoblja u iznosu od 121.990.099 kn.

Nakon provedenog godišnjeg obračuna amortizacije za iznos amortizacije se umanjuje iskazani saldo na kontu 1911 uz istovremeno povećanje dugovne strane konta 92222 – Manjak prihoda od nefinancijske imovine čime se za iznos godišnjeg obračuna amortizacije direktno tereti poslovni rezultat Ustanove.

Naime, da je Ustanova nastavila knjiženje sukladno Uredbi o računovodstvu neprofitnih organizacija iznos od 121.990.099 kn teretio bi poslovni rezultat tijekom korisnog vijeka imovine i stoga je donesena Odluka da se poslovni rezultat Ustanove i dalje umanjuje za godišnji iznos amortizacije jer bi u protivnom poslovni rezultat Ustanove bio krivo iskazan budući da nabavka ove imovine nikada ne bi teretila poslovni rezultat Ustanove.

Kako računski plan proračuna, sukladno Pravilniku proračunskog računovodstva, nema predviđen konto za knjiženje obračunate amortizacije navedeni iznos proknjižen je direktno na konto 92222 – Manjak prihoda od nefinancijske imovine i kao takav iskazan na AOP-u 401.

Međutim, treba istaknuti da se poslovni rezultat ne tereti za cjelokupni iznos obračunate amotizacije nego samo za iznos amortizacije onih sredstava čija nabavna vrijednost nije teretila rashode Ustanove tijekom nabavke.

Naime, kako su dana 01.01.2008. godine stupile na snagu izmjene Uredbe o računovodstvu neprofitnih organizacija upravo vezano za promjenu načina knjiženja obračunate amortizacije Ustanova je i do 31.12.2012. ukupno obračunatu amortizaciju djelila u tri grupe ovisno o tome da li je nabavna vrijednost imovine teretila poslovni rezultat u trenutku nabavke

* 1. grupa – amortizacija za sredstva nabavljenja do 31.12.1999. godine
* 2. grupa – amortizacija za sredstva nabavljena u periodu od 01.01.2000. – 31.12.2007. godine
* 3. grupa – amortizacija za sredstva nabavljena u periodu od 01.01.2008. – 31.12.2012. godine

U skladu sa navedenim, prethodnih je godina amortizacija za 1. i 3. grupu knjižena na teret rashoda Ustanove budući da u trenutku nabavke te imovine nije terećen poslovni rezultat dok je 2. grupa amortizacije knjižena samo na teret izvora budući da je u periodu od 01.01.2000. do 31.12.2007. godine odnosno do donošenja izmjena Uredbe dana 01.01.2008. godine za nabavku imovine terećen poslovni rezultat u cjelosti te je amortizacija knjižena samo na teret Izvora.



Prema prikazu u tabeli obračunata amortizacija za sveukupnu dugotrajnu imovinu Ustanove u iznosu od 6.700.734,84 kn knjižena je u skladu sa Pravilnikom o proračunskom računovodstvu odnosno kroz smanjenje izvora financiranja, koji su sa danom 01.01.2013. godine uvećani za neotpisanu vrijednost u iznosu 121.990.099 kn, dok je samo iznos od 3.074.448,78 kuna knjižen istovremeno i na teret konta 92222 – Manjak prihoda od nefinancijske imovine.

**AOP 637**

**Rashodi budućih razdoblja**

U okviru AOP-a 637 iskazan je ukupan iznos od 66.837.425 kn koji se odnosi na slijedeće stavke:

* Iskazani salda po obračunskim kontima zaduženja izletničkih ulaznica i kreditnih kartica u iznosu od 12.107 kn
* iznos od 66.825.318 kn koji se odnosi na preostalu neotpisanu vrijednost dugotrajne materijalne imovine koja je na dan 01.01.2013. godine iznosila 121.990.099 kn. Nakon provedenog obračuna amortizacije za 2020. godinu, vrijednost koja je na dan 01.01.2019. godine iznosila 69.919.104 kn umanjena je za iznos od 3.093.786 kn te je na dan 31.12.2020. godine iznosila 66.825.318 kn. Kao što je već prethodno navedeno iznos od 3.093.786 kn odnosi se na obračunatu godišnju amortizaciju knjiženu direktno na kontu 92222 u iznosu od 3.074.449 kn i neotpisanu sadašnju vrijednost rashodovanih sredstava materijalne imovine knjiženu temeljem Elaborata o godišnjem popisu imovine iz 2019. godine u iznosu od 19.337 kn.

U skladu sa navedenim, i u budućim poslovnim godinama, za iznos godišnjeg obračuna amortizacije umanjivati će se stanje na kontu 1911 – Rashodi budućih razdoblja uz istovremeno terećenje konta 92222 – Manjak prihoda od nefinancijske imovine.

**Bilješka br. 2.4. – Primici i izdaci od financijske imovine**

U obrascu PR-RAS za razdoblje od siječnja do prosinca 2019. godine na pozicijama od AOP-a 410 do AOP-a 629 Ustanova nema evidentiranih primitaka i izdataka za financijsku imovinu budući da je Ustanova sve izdatke tekuće godine financirala iz vlastitih sredstava te sredstava donacija.

**AOP 643 - 645**

**Prosječan broj zaposlenika**

Prosječan broj zaposlenih na osnovi stanja na početku i na kraju izvještajnog razdoblja na dan 31.12.2020. g. je 246 zaposlenika dok je na dan 31.12.2019. godine bio 248 zaposlenika . Do smanjenja prosječnog broja zaposlenih došlo je iz razloga što je tijekom 2020. godine bio znatno smanjen obim posla uslijed pandemije. Ista situacija je i sa prosječnim brojem zaposlenih na osnovi sati rada koji su na dan 31.12.2020. g. ostvareni u broju od 245 zaposlenika dok je prosječan broj zaposlenih na osnovi sati rada 31.12.2019. bio 258 zaposlenika .

Ustanova tijekom 2020. godine nije koristila mjere aktivne politike zapošljavanja.

**Bilješka br. 3.: Bilješke uz Bilancu Ustanove**

**Bilješka br. 3.1. – Imovina Ustanove**

**AOP 007**

**Proizvedena dugotrajna imovina**

Sadašnja vrijednost proizvedene dugotrajne imovine Ustanove na dan 31.12.2020. godine iskazana je u vrijednosti od 90.499.231 kn, što je za 3,50 % manje u odnosu na prethodnu godinu. Najveće smanjenje sadašnje vrijednosti imovine evidentirano je u okviru prijevoznih sredstava budući da tijekom 2020. godine nije bilo značajnijih uknjiženja novo nabavljenih prijevoznih sredstava što je uz istovremeno povećanje iznosa kumuliranog ispravka za 1.731.296 kn rezultiralo smanjenjem za 17,10 % u odnosu na prethodnu godinu. Ustanova je u okviru troškova nabavke prijevoznih sredstava u klasi 4 evidentirala značajan iznos od 4.761.713 kn ali se najveći dio navedene vrijednosti odnosi na troškove izgradnje novog putničkog broda koji se vodi u okviru imovine u pripremi te iznosi 4.356.450 kn.

U postotku najveći porast sadašnje vrijednosti imovine ostvaren je u okviru osnovnog stada gdje je evidentiran porast od 87% zbog nabavke divljači radi pomlađivanja postojećeg stada.

Prikaz kretanja sredstava dugotrajne imovine Ustanove tijekom 2020. godine iskazan je po kontima:

**AOP 058**

**Proizvedena kratkotrajna imovina**

Iako je Pravilnikom o proračunskom računovodstvu predviđeno da se kratkotrajna imovina priznaje kao rashod odmah u trenutku nabave, budući da se Ustanova bavi djelatnošću trgovine i pružanja ugostiteljskih usluga sveukupna kratkotrajna imovina se priznaje u rashode tek u trenutku prodaje odnosno trošenja.

Stanje proizvedene kratkotrajne imovine Ustanove na dan 31.12.2020. godine iznosilo je 772.459 kn, a iskazano je po pojedinačnim kontima u sljedećoj tablici:



Stanje zaliha materijala za obavljanje redovne djelatnosti manje je za 20,73% u odnosu na prethodnu godinu, a stanje zalihe robe za daljnju prodaju za 7,74% što je općenito rezultat manjeg opsega posla zbog višemjesečnog zatvaranja ugostiteljskih objekata uslijed pandemije izazvane virusom Covid 19.

**AOP 064**

**Novac u banci i blagajni**

U okviru AOP-a 064 iskazana je vrijednost sredstva na žiro-računu Ustanove u iznosu od 9.165.137 kn što je znatan pad od 65,90% u odnosu na prethodnu godinu koji je rezultat umanjenih prihoda od pružanja hotelijerskih usluga kao i prihoda od izletničke djelatnosti uvjetovane pandemijom.

**AOP 079**

**Potraživanja za više plaćene poreze i doprinose**

U okviru AOP-a 079 iskazano je potraživanje za obračunati pretporez koji je u tekućoj godini iznosio 1.065.363 kn dok je u prethodnoj godini iznosio 1.704.694 kn. Veliki iznos potraživanja za PDV je rezultat značajnijeg ulaganja u imovinu Ustanove, od čega se najveći pojedinačni iznosi odnose na ulaganja u renoviranje objekata na Malom Brijunu kao i ulaganja u nabavku nove opreme koja će biti financirana iz projekta „Novo ruho Brijuna“.

**AOP 141**

**Potraživanja za prihode poslovanja**

Potraživanja za prihode poslovanja na dan 31.12.2020. godine iznose ukupno 1.606.653 kn, a odnose se na:

* potraživanja za prihode od imovine u iznosu od 144.255 kn
* potraživanja za prihode od prodaje proizvoda i roba te pruženih usluga u iznosu od 1.765.017 kn.
* Potraživanja za ostale prihode od 3.050 kn
* te proveden ispravak vrijednosti potraživanja u iznosu od 305.669 kn

Budući da je Ustanova do dana 31.12.2012. godine vodila knjige sukladno Pravilniku o računovodstvu neprofitnih organizacija ukupna potraživanja za prihode poslovanja iskazana na dan 31.12.2020. godine dijele se na dio potraživanja obračunatih do 31.12.2012. godina, i na preostali dio potraživanja nastalih nakon 01.01.2013.g. odnosno od dana prelaska na vođenje knjigovodstva prema Pravilniku o proračunskom računovodstvu.

Sukladno Pravilniku o proračunskom računovodstvu prihodi za potraživanja nastali nakon 01.01.2013. godine knjiženi su na pripadajućim kontima razreda 9 i tek po naplati odnosno priljevu na žiro-račun iskazan je prihod na kontima razreda 6.

Međutim, kako su, sukladno Pravilniku neprofitnog računovodstva, potraživanja iz ranijih godina, već oprihodovana u godini nastanka ova potraživanja iskazna su samo na kontima razreda 16 bez prikazivanja obračunskih prihoda u razredu 9. Iz navedenog razloga iskazana potraživanja u okviru razreda 16 veća su od iskazanih obračunatih prihoda na kontima razreda 96 – obračunati prihodi poslovanja.

Osim toga, budući da je Ustanova u sustavu PDV-a iznosi potraživanja u okviru razreda 16 uvećani su za iznos PDV-a u odnosu na obračunske prihode iskazane u razredu 96.

Pregled potraživanja na kontima razreda 16 iskazan je u sljedećoj tablici:



**AOP 158**

**Potraživanja od prodaje nefinancijske imovine**

Cijela problematika prethodno navedena vezano za knjiženje potraživanja iz poslovanja odnosi se i na knjiženje potraživanja odnosno prihoda od prodaje nefinancijske imovine te je na AOP-u 158 – Potraživanja od prodaje nefinancijske imovine iskazan iznos od 320.611 kn dok je na AOP-u 247 – Obračunati prihodi od prodaje nefinancijske imovine iskazan iznos od 31.431 kn. Iznos od 31.431 kn odnosi na ukupno preostalo potraživanje nastalo tijekom 2020. godine. Preostali iznos u okviru AOP-a 158 kn u vrijednosti od 282.247 kn se odnosi na potraživanje iz 2012. godine prije prelaska na sustav proračunskog računovodstva te nema iskazanih obračunskih prihoda.

Pregled potraživanja na kontima razreda 17 iskazan je u slijedećoj tablici:



**AOP 164**

**Rashodi budućih razdoblja**

U okviru AOP-a 164iskazana je neotpisana vrijednost one dugotrajne imovine Ustanove za čiju nabavnu vrijednost nije prilikom nabavke terećen poslovni rezultat Ustanove, a detaljnije o tome pisano je u prethodnom dijelu Bilješki o Izvještaju o prihodima i rashodima vezano za AOP 637.

**Bilješka br. 3.2. – Obveze Ustanove**

**AOP 170**

**Obveze za rashode poslovanja**

Ukupne obveze za rashode poslovanja na dan 31.12.2020. iznosile su ukupno 8.351.833 kn, a odnose se na slijedeće stavke:

* Obveze za zaposlene odnosno obveze za obračunatu plaću od prosinca 2020. godine koja će biti isplaćena u siječnju 2021. godine u iznosu od 1.883.012 kn
* Obveze za materijalne rashode u iznosu od 2.090.848 kn
* Obveze za financijske rashode odnosno zatezne kamate iz odnosa sa dobavljačima u iznosu od 1.555 kn
* Ostale tekuće obveze u iznosu od 4.376.418 kuna od čega se najveći dio odnosi na obveze za primljena, a do 31.12. neoprihodovana sredstava za EU predujmove po projektu Novo ruho Brijuna u iznosu od 3.173.985 kn budući se radi o plaćenom predujmu za nabavku novog putničkog broda za koje troškovi još nisu iskazani u poslovnim knjigama, obveze za primljene predujmove turističkih agencija i individualnih gostiju u iznosu od 917.853 kn, te ostale obveze za jamčevine, boravišnu pristojbu i sl. evidentirane u ukupnom iznosu od 284.580 kn

**AOP 228**

**Naplaćeni prihodi budućih razdoblja**

Naplaćeni prihodi budućih razdoblja iskazani u bilanci Ustanove na dan 31.12.2020. g. u iznosu od 311.886 kn odnose se u cijelosti na prihode od obračunatih tečajnih razlika na devizna sredstva evidentirana na računima Ustanove koje su knjižena na vremenska razgraničenja budući da u skladu sa Pravilnikom proračunski korisnici na teret rashoda knjiže samo realizirane tečajne razlike.

**AOP 238 / AOP 242**

**Višak prihoda poslovanja /**

**Manjak prihoda od nefinancijske imovine**

Na dan 31.12.2020. godine Ustanova je ostvarila poslovni rezultat iskazan u slijedećoj tabeli:



Tijekom godine ostvaren je manjak prihoda poslovanja od 3.277.974,45 kn te manjak prihoda od nefinancijske imovine u iznosu od 10.500.019,26 kn.

Uz preneseni višak rezultata poslovanja od prethodne godine u iznosu od 10.017.142,17 kn u kumulativu je iskazan višak prihoda od poslovanja koji na dan 31.12.2020. iznosi 6.739.167,72 kn.

Isto tako, uz preneseni manjak nefinancijske imovine iz prethodnih godina u iznosu od 39.282.717,11 kn i knjiženu neotpisanu vrijednost materijalne imovine na teret konta 9222 godine u ukupnom iznosu od 3.093.786,28 kn manjak prihoda od nefinancijske imovine iznosio bi 52.876.522,65 kn.

Nakon provedene obavezne korekcije poslovnog rezultata za primljene i realizirane kapitalne pomoći u iznosu od 5.284.534,72 kn iskazan je višak prihoda od poslovanja te na dan 31.12.2020. godine iznosi 1.454.633 kn uz istovremeno smanjenje negativnog rezultata nefinancijske imovine koji nakon provedene korekcije iznosi 47.591.987,93 kn.

Iznos obavezne korekcije proveden je u skladu sa čl. 82 Pravilnika o proračunskom računovodstvu, a odnosi se na iznose knjižene na slijedećim kontima:

* Konto 63241 – Kapitalne pomoći od institucija i tijela EU, koje se odnose na sredstva primljenja vezano za provedbu projekta Interreg program Mediteran 2014. – 2020 g. u iznosu od 4.191,60 kn, te sredstva primljena temeljem projekta Novo ruho Brijuna iz Programa Konkurentnost i kohezija 2014 – 2020 mjera 6c2 u iznosu od 3.435.620,12 kn
* Konto 63425 – sredstva primljena od Fonda za zaštitu okoliša temeljem refundacije 15% prihvatljivih troškova po projektu Novo ruho Brijuna u iznosu od 182.752,49 kn za uplatu iz 2019. godine i 1.107.342,79 kn za uplatu iz tekuće godine
* Konto 639210 i konto 639410 – sredstva primljena od Agencije za plaćanje u poljoprivredi za projekt „Uspostave i uređenja poučnih staza vidikovca i ostale manje infrastrukture“ u iznosu od 534.627,72 kn
* Konto 66321 – Kapitalne donacije od trgovčkih društava u iznosu od 20.000 kn za nabavu rabljenog vozila

Ukupno ostvaren negativan rezultat od poslovanja, a prije knjiženja kapitalnih korekcija, u iznosu od 3.277.974 kn znatno je lošiji od rezultata poslovanja prethodne godine kada je on bio pozitivan u iznosu od 10.596.463 kn. Tako veliko smanjenje poslovnog rezultata tekuće godine rezultat je pandemije uzrokovane virusom Covid 19 koja je bila razlog zatvaranje hotela i ugostiteljskih objekata na više mjeseci kao i smanjenja mogućnosti posjećivanja Nacionalnog parka tijekom cijele godine što je uvjetovalo pad kako hotelijerskih prihoda tako i prihoda od izletničke djelatnosti.

**AOP 250 / AOP 251**

**Izvanbilančna aktiva/pasiva**

Ukupna vrijednost izvanbilančnih stavki Ustanove na dan 31.12.2020. godine iznosi 138.081,85 kn i odnosi se na slijedeće stavke:

* tuđa imovina na korištenju u ukupnom iznosu od 113.082 kn
* ukupna vrijednost sporova koje vodi Ustanova u ukupnom iznosu od 25.000 kn.

Pojedinačna vrijednost potencijalnih obveza po osnovi sudskih sporova evidentirana na kontu 9915 i odnosi se na spor u iznosu od 25.000 kuna na teret Ustanove koji se vodi zbog ozlijede na radu.

Potencijalne obveze po osnovi sudskih sporova:



U bilanci prethodne godine Ustanova je imala iskazane sporove za naknadu štete u korist Ustanove u iznosu od 945.182 kn za štetu koju je Ustanovi prouzročilo projektantsko poduzeće „Navalis“ prilikom projektiranja izgradnje novog motornog broda za prijevoz putnika „Veli Brijun“, ali kako je u tekućoj godini donesena konačna presuda po kojoj se ne priznaje navedeno potraživanje isto je isknjiženo iz poslovnih knjiga.

Osim ugovora iz redovnog poslovanja sa kupcima i dobavljačima i po osnovu toga primljenih garancija plaćanja Ustanova nema evidentirani dodatnih ugovornih odnosa koji uz ispunjenje određenih uvjeta mogu postati obveza ili imovina kao što su dana kreditna pisma, hipoteke i slično i koji bi kao takvi bili evidentirani u izvanbilančnoj evidenciji.

**Bilješka br. 4.: Bilješke uz Izvještaj o promjenama u vrijednosti i obujmu imovine**

U Izvještaju o promjenama u vrijednosti i obujmu imovine na AOP-u 021 iskazan je saldo promjena na imovini Ustanove u iznosu od 381.957 kn koji se odnosi na:

* povećanje odnosno prirast tijekom godine divljih životinja odnosno srna i jelena kao i životinja u safari parku u ukupnoj vrijednosti od 507.682 kn, povećanja višegodišnjih nasada u vrijednosti od 3.110 kao i samo evidentno proknjiženog motornog vozila temeljem ugovora o prijenosu vlasništava od strane Ministarstva gospodarstva i održivog razvoja
* smanjenje vrijednosti imovine od 128.834 kn, a koje se odnosi na:
* preostalu sadašnju vrijednost rashodovanih sredstava dugotrajne imovine proknjiženu temeljem Elaborata o godišnjem popisu imovine Ustanove na dan 31.12.2019. godine u vrijednosti od 113.154 kn
* uginuće životinja tijekom godine u iznosu od 15.680 kn

Na AOP-u 023 iskazano je smanjenje vrijednosti sitnog inventara u ukupnom iznosu od 6.840 kn, a koje se odnosi na iskazani manjak po provedenoj inventuri na dan 31.12.2020. godine, te na AOP-u 032 smanjenje vrijednosti potraživanja za prihode poslovanja od 16.686 kn koje je isto tako knjiženo temeljem provedene inventure kao otpis nenaplativih potraživanja za koje je protekao rok zastare od 3 godine, a za koje se, zbog njihove premale pojedinačne vrijednosti ne isplati provesti daljnje postupke naplate.

**Bilješka br. 5.: Bilješke uz Izvještaj o obvezama**

U okviru AOP-a 036 iskazan je ukupan iznos obveza na kraju izvještajnog razdoblja u ukupnom iznosu od 9.288.249 kn. Tako iskazane obveze Ustanove manje su za 34,02% u odnosu na stanje obveza na dan 01.01.2020. godine kada su iznosile 14.077.498 kn.

Smanjenje obveza rezultat je, prije svega, smanjenja obveza za primljene, a neiskorištene EU predujmove koji su u odnosu na stanje na dan 01.01. smanjeni za 3.749.832 kn te smanjenja obveza za primljene predujmove kupaca u iznosu od 1.215.006 kn dok su obveze za materijalne rashode povećane za 322.992 kn.

Od ukupno iskazanog iznosa obveza najveći dio odnosi se na nedospjele obveze u iznosu od 8.262.796 kn od čega se pojedinačno najveći iznosi odnose na obveze za zaposlene u ukupnom iznosu od 1.883.012 kn, obveze za primljene predujmove hotelskih gostiju u iznosu od 917.853 kn te obveze za primljene, a do 31.12. neiskorištene EU predujmove u iznosu od 3.173.985 kn .

Voditeljica Službe za financijsko

Računovodstvene poslove i nabavu

Lorena Žunić